Fotópályázat -  2010
A Magyar Művelődési Intézet és Képzőművészeti Lektorátus harmadik alkalommal hirdeti meg nemzetiségi fotópályázatát
„Nemzetiségeink múltja és jelene”

 címmel.

Intézetünk e tevékenységével is hangsúlyozni kívánja, hogy Magyarország sokszínű, gazdag kultúrájú ország.
Az Intézet célja, hogy részt vállaljon a történelmi tudat alakításában, részt vállaljon a Magyarországon élő nemzeti és etnikai kisebbségek épített és szellemi kultúrájának megőrzésében és vállalja, hogy hozzájárul ahhoz, hogy ez a felbecsülhetetlen érték ismert és dokumentált legyen.

A cél az, hogy a Magyarországon élő nemzeti és etnikai kisebbségek / bolgár, görög, horvát, lengyel, német, örmény, roma/cigány, román, ruszin, szerb, szlovák, szlovén, ukrán/ múltját és jelenét tárgyi emlékeken keresztül bemutató fotókiállítás készüljön.

A pályázat célja továbbá hogy a vizuális élményeket minél többen megörökítsék és egy fotókiállítás keretében másoknak is bemutathassák. 
A Magyar Művelődési Intézet és Képzőművészeti Lektorátus a zsűrizett pályázati anyagból vándorkiállításokat és fotóalbum létrehozását is tervezi.  

Részvételi feltételek
1. A fotópályázaton bárki részt vehet életkortól, foglalkozástól és lakóhelytől függetlenül. 

2. A fotó-dokumentációs pályázat célja egyfelől, hogy dokumentálásra és bemutatásra kerüljön a Magyarországon élő nemzeti és etnikai kisebbségek közös hazánkban épített kulturális öröksége. Másfelől dokumentált és bemutatható legyen mindaz, ami a nemzetiségek megmaradásához szükségesen a rendszerváltozás után épült, felújításra vagy felállításra került. (pl.: iskola, közösségi ház, emlékmű, emlékkereszt, templomok, kápolnák, kálváriák, temetők, útszéli keresztek, pincesorok, malmok, fogadók, faluházak, régi és mai egyesületi házak, nemzetiségi események stb.)

3. kategóriák: 
· dokumentumfotók

· művészfotók 

· riportfotók

4. Egy pályázó maximum 15 db fekete-fehér vagy színes - bármilyen technológiával készült papírképet küldhet be, a három kategória között bármilyen megosztásban. 

5. A beküldött képek mérete 13x18 cm legyen. A fotókat semmilyen hordozó anyagra nem kell felragasztani! Az előre elkészített paszpartuk ablakmérete 12, 5 x 17,5 cm. (Tehát az ennél kisebb képeket nem takarja, az ennél nagyobbakat pedig túlságosan is. Ezért fontos a megadott méret betartása!)
6. Valamennyi fotó hátoldalán olvashatóan szerepeljen a - nevezési lappal egyezően - a kép sorszáma, a szerző neve, postacíme, továbbá település, megye neve vagy más pontosabban meghatározható földrajzi hely, ahol a kép készült. A rendezők javaslata, hogy mindezeket az adatokat egy öntapadós etikettre írják rá, s csak ezután ragasszák fel a képek hátoldalára. (Az alapvető információk nélkül beküldött képeket nem továbbítjuk a zsűri számára.)

7. A pályázóknak nevezési lapot kell kitölteni. A nevezési lapon szereplő információk egyezzenek a fényképek hátoldalán olvasható felirattal.

8. A beküldött fotókat a Magyar Művelődési Intézet és Képzőművészeti Lektorátus Nemzetiségi Osztálya archiválás céljából megtartaná, ha ehhez a pályázó hozzájárul. A fotók későbbi felhasználása esetén a szerzői jogról szóló törvény alkalmazása irányadó.  
9.  A kiállításra kerülő képeket az Intézet munkatársaiból és az adott nemzetiség szakembereiből létrehozandó szakmai zsűrik választják ki. 

10.  A kiállítás rendezője a Magyar Művelődési Intézet és Képzőművészeti Lektorátus. A fotókiállítás megnyitójára és a pályadíjak átadására várhatóan 2010. március hó folyamán kerül sor. A pontos dátumot az érintett alkotókkal időben közöljük.

11.  A pályázóknak nevezési díjat nem kell fizetni. 
12.  Díjazás: 1-5. díj: 5000 - 5000 Ft értékű fotóművészeti album. Különdíjak: 10 db 3000-    3000 Ft értékű fotóművészeti album. A különdíjak száma a felajánlások függvényében nőhet.  
13.  Kiállítási naptár:

· A fotók beküldésének határideje: 2009. november 30.
· Zsűrizés: 2010. január 20.
· Értesítés a zsűrizés eredményéről: 2010. február 28.
· A kiállítás tervezett megnyitója: 2010. március 

(Mindazon fotókat, amelyeket a szerzők nem ajánlanak fel archiválási célra, és nem kerül be a kiállítás anyagába Intézetünk,  2010. március 31-ig postai úton visszaküldi.)

További információ:

Magyar Művelődési Intézet és Képzőművészeti Lektorátus: 1011 Bp., Corvin tér 8. 
Lukács Mária, Halász Katalin, Tel.: (1) 225-6043; tel/fax: (1) 225-6041; e-mail: lukacsm@mmikl.hu, halaszk@mmikl.hu  

A pályázati kiírás anyaga letölthető a www.erikanet.hu honlapról.

NEVEZÉSI LAP

 A Magyar Művelődési Intézet és Képzőművészeti Lektorátus (1011 Budapest, Corvin tér 8.)

„Nemzetiségeink múltja és jelene” - 2010
című fotópályázatára

A részvételi feltételeket ismerem és elfogadom.

A pályázó neve:………………………………………………………………….……

Postacíme: ……………………………………………………………………………

Telefonszáma: …………………………. ……. Email: …………………………………..

A beküldött alkotások: sorszám, cím, felvétel pontos helye, ábrázolt téma, kategóriák:D=dokumentumfotó, M=művészfotó, R= riportfotó

Nyilatkozat:

A kiállítás népszerűsítése érdekében hozzájárulok ahhoz, hogy a tárlaton szereplő alkotásaimat a nevem feltüntetésével - szerzői jogdíj fizetése nélkül - a sajtóban publikálják, a kiállítás anyagából összeállított albumban megjelentessék.                                                                        (igen / nem)

Örülnék, ha alkotásaim a Magyar Művelődési Intézet és Képzőművészeti Lektorátus archívumába bekerülnének.     








          (igen / nem)

A tervezett fotóalbumból …. példányt rendelek 3.000,- Ft/db önköltségi áron. A csekket és számlát a következő névre és címre kérem  kiállítani: 

…………………………………………………………………………………………………………………

Dátum: …………………………………..       

 ………………………………………                                                                               
             a pályázó aláírása

